Source: http://docplayer.fi/299217-Lahella-rauhallinen-maaseutu-lempaalan-ja-vesilahden-maaseudun-kehittamisohjelma-2010-2030.html
Timestamp: 2017-09-24 00:25:33+00:00
Document Index: 4821768

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

LÄHELLÄ RAUHALLINEN MAASEUTU LEMPÄÄLÄN JA VESILAHDEN MAASEUDUN KEHITTÄMISOHJELMA - PDF
LÄHELLÄ RAUHALLINEN MAASEUTU LEMPÄÄLÄN JA VESILAHDEN MAASEUDUN KEHITTÄMISOHJELMA
Download "LÄHELLÄ RAUHALLINEN MAASEUTU LEMPÄÄLÄN JA VESILAHDEN MAASEUDUN KEHITTÄMISOHJELMA 2010 2030"
1 LÄHELLÄ RAUHALLINEN MAASEUTU LEMPÄÄLÄN JA VESILAHDEN MAASEUDUN KEHITTÄMISOHJELMA
2 LUKIJALLE Tämä ohjelma on tarkoitettu työvälineeksi paikallisille toimijoille. Ohjelmasta on laadittu tiivistelmä, jonka molempien kuntien kunnanhallitukset ja valtuustot ovat hyväksyneet. Lempäälän ja Vesilahden maaseudun kehittämisohjelma koostuu kolmesta osiosta; 1) Taustaa, 2) Maaseudun kehittämisen toimintaympäristö ja 3) Maaseudun kehittämisohjelma. Viimeinen ohjelmaosio on rakennettu sellaiseksi, että sitä voi lukea irrallaan muusta tekstistä. Ohjelman luonne on ohjaava, eikä sen ole tarkoitus kokonaisuudessaan toteutua. 20 vuoden päähän tähyten ohjelma ei voi olla sellainen, että yksi yhteen se toteutetaan. Eli mukana on asioita, joista kaikki eivät tule toteutumaan (ja se tiedetäänkin jo etukäteen ei toki sitä, mitkä nimenomaiset jutut jäävät toteutumatta). Mutta tarkasteluajanjakson pituudesta johtuen monia väyliä pitää olla auki. (Heikki Konsala) Visioiden ja tavoitteiden on oltava yltiöpäisiä; jos tavoitteet asetetaan tarpeeksi pitkälle, on todennäköisempää että päästään edes puoleen väliin. Lukijan ei siis ole syytä muodostaa tulevaisuudenkuvaansa ohjelmaan kirjattujen toimenpiteiden perusteella. Moniin asioihin ei voida suuresti vaikuttaa, mutta niihin mahdollisuuksiin, joita on tarjolla, tulee tarttua voimakkaasti. Kuntien taloudellisesti kiristyvässä tilanteessa haasteena on löytää halvimmat tavat toteuttaa lakisääteiset palvelut. Monissa kohdin kunnan rooli on asioita mahdollistava ja edistävä. Asukkailla ja paikallistoimijoilla tuleekin olemaan yhä suurempi rooli maaseudun kehittämisessä. Ohjelma on linjauksissaan arvonäkökulmia huomioiva sekä hyviä toimintatapoja ja yhteistyötä hakeva suuritöisten ja resursseja vaativien hankkeiden sijaan. Monet toimenpiteistä eivät kustannuksiltaan ole suuria, vaan kyseessä on toimintatapojen muutos tai yhteistyön lisääminen. Ohjelman toteuttaminen tapahtuu siten, että maaseudun kehittämisneuvottelukunta valitsee vuosittain toteuttamisen painopisteet ja ehdottaa toimenpiteiden huomioimista kuntien budjeteissa. toteuttavat maaseudun kehittämisohjelmaa ajankohtaisen strategiansa mukaan ja määrittelevät vuosittain ne toimenpiteet, joihin resursseja myöntävät. Kehittämisneuvottelukunta on yhteydessä yrittäjiin ja yhdistyksiin, mutta nämä tahot - kuten myös yksittäiset asukkaat - voivat toteuttaa ohjelmaa myös itsenäisesti. Vesilahdessa helmikuussa 2009 Eeva Ylinen Projektin vetäjä Onnellinen ei ole se, jolla on kaikkea, vaan se, jolta ei mitään puutu. 1
3 SISÄLLYSLUETTELO 1. JOHDANTO OHJELMAPROSESSI MATKALLA YHTEISTYÖHÖN TIEDOTUS JA SITOUTTAMINEN OHJELMAN TOTEUTTAJATAHOT LEMPÄÄLÄN JA VESILAHDEN ESITTELY SIJAINTI SUOMEN ENSIMMÄISIÄ ASUTTUJA SEUTUJA YLEISKUVA KUNNISTA ELINKEINOT NUORISO KYLÄT OHJELMAT, TRENDIT JA MUUTOSTEKIJÄT OHJAAVAT OHJELMAT MAASEUTUMAISUUDEN HUOMIOIMINEN KEHITTÄMISESSÄ TRENDIT JA MUUTOSTEKIJÄT SEKÄ NIIDEN LUOMAT MAHDOLLISUUDET MAASEUDULLA ILMASTONMUUTOKSEN HILLINTÄ JA KUNTIEN VASTUU YMPÄRISTÖVASTUINEN ASUMINEN HIDAS AIKA HEKTISYYDEN VASTAPAINONA; RAUHALLINEN ASUMINEN GLOBALISAATION JÄLKEINEN AIKA: PAIKALLISUUDEN JA YHTEISÖLLISYYDEN ARVONNOUSU LÄHEISYYDEN EKONOMIA HEIKKI KONSALA OSA-AIKA-ASUMINEN GREEN CARE HYVINVOINTIA IHMISILLE, MAHDOLLISUUS MAASEUDULLE TRENDIEN LUOMAT MAHDOLLISUUDET MAANKÄYTÖN JA PALVELUJEN HAASTEET VÄESTÖN IKÄRAKENTEEN MUUTOS KAAVOITUS MAASEUDUN NÄKÖKULMASTA ILARI RASIMUS ALUEELLISTEN RAKENTAMISRATKAISUJEN TALOUDELLISET VAIKUTUKSET KYLISSÄ ASUMISEN TULEVAISUUS - JUHA KUISMA PARAS-HANKE JA YHTEISTYÖ PALVELUJEN TARJONNASSA YKSIKKÖKOON MERKITYS YKSILÖNKEHITYKSELLE SOPIMUKSELLISUUS PALVELUJEN TUOTANNOSSA
4 4.4.8 HENKILÖLIIKENTEEN LAINSÄÄDÄNTÖ MUUTTUU NÄKYYKÖ MUUTOS LEMPÄÄLÄN JA VESILAHDEN ALUEILLA? MATTI RAINIO KEHITTÄMISTARPEET, VISIO JA STRATEGISET PÄÄMÄÄRÄT KEHITTÄMISTARPEET KEHITTÄMISTARPEIDEN ARVOTUS MAASEUTUALUEIDEN NYKYTILAN ANALYYSI VISIO JA KESKEISET TAVOITTEET LEMPÄÄLÄN JA VESILAHDEN MAASEUTUALUEET 2030-LUVULLA NUORTEN VISIO KESKEISET TAVOITTEET TOIMENPIDEKOKONAISUUDET MAASEUTUVAIKUTUSTEN ARVIOINTI KANSALAISVAIKUTTAMINEN, VUOROVAIKUTUKSEN LISÄÄMINEN JA TIEDOTTAMINEN NUORISO VAHVANA OSANA YHTEISKUNTAA YMPÄRISTÖVASTUINEN TOIMINTA KOKONAISVALTAINEN MAANKÄYTÖN SUUNNITTELU, RAUHALLISET ASUINYMPÄRISTÖT JA MAASEUTUMAISUUS YHTEISÖLLISET KYLÄT JA MONIPUOLINEN VIRKISTYSTOIMINTA PALVELUT LÄHELLÄ ASUKASTA MONIPUOLISEN YRITYSTOIMINNAN KEHITTÄMINEN TYÖTTÖMIEN AKTIVOINTI JA ETÄTYÖMAHDOLLISUUKSIEN KEHITTÄMINEN HYVÄT KULKU- JA TIETOLIIKENNEYHTEYDET OHJELMAN TOIMEENPANO JA SEURANTA ORGANISOINTI JA RESURSSIT SEURANTA JA PÄIVITYS LÄHTEET LIITTEET Liite 1. Kehittämisneuvottelukunnan jäsenet Liite 2. Teemaryhmät ja niiden painopisteet Liite 3. Kehittämistarvetaulukko Liite 4. Kehittämistarpeiden arvotus
5 1. JOHDANTO Lempäälällä ja Vesilahdella on sijaintinsa vuoksi melko yhtäläiset haasteet ja mahdollisuudet maaseutualueittensa kehittämisessä. Molemmat ovat muuttovoittokuntia; ohjelman kirjoittamisen aikaan Lempäälä oli juuri kirinyt Vesilahden ohi suhteellisesti eniten kasvavana kuntana Suomessa. Muuttajat ovat usein lapsiperheitä ja alueen suuri syntyvyys tasoittaa koko Suomen mittakaavassa tapahtuvaa väestön ikääntymistä. Ikärakennemuutoksen ohella suunnittelutarpeita maankäyttöön ja palveluihin luo kuntien sitoutuminen ilmastopolitiikkaan. Lisäksi valtion linjaukset palvelujen tuotannossa ja seudulliset strategiat työntävät kunnat entistä tiiviimpään yhteistyöhön. Jotta alueen ominaispiirteitä ja vetovoimatekijöitä - sekä pitovoimatekijöitä - ei menetetä, on kasvun laatuun kiinnitettävä huomiota. Väestönkasvu on talouden kannalta haastavaa, sillä vaikka se tuo kunnille vero- ja valtionosuustuloja, aiheuttaa se samalla investointien ja käyttömenojen lisäämistarpeita. Suuren tulomuuton ja kiireisen elämän seuraus on myös yhteisöllisyyden vaarantuminen, jollei uusia asukkaita saada sitoutumaan ja juurettumaan asuinpaikkaansa. Vaikka kunnat kokonaisuudessaan eroavat toisistaan huomattavasti, kylätasolle mentäessä erot häviävät. Maaseutualueiden samankaltaisuutta kuvastaa se, että esille nousseet kehittämistarpeet suurelta osin koskettavat molempia kuntia eikä nykytilan analyysissäkään suuria eroja ilmennyt. On molempien kuntien kannalta myös taloudellisesti järkevää, että alueen maaseudun kehittämistä viedään eteenpäin yhteisvoimin, ja että hyviä käytäntöjä vaihdetaan ja opitaan puolin ja toisin. Lempäälällä on kokemusta maaseudun kehittämisohjelmista jo kahden ohjelmakauden verran, mikä hyödyttää molempia kuntia. Millaisen maaseudun haluamme ja miten tavoitteeseen päästään? Juuritasolta lähtevä suunnittelu tähtää alueen kehittämiseen todellisiksi koetut ongelmat huomioiden ja kuntalaiset kehittäjiksi ottaen: Asukkaat itse ovat oman elämänsä parhaita tietäjiä. Lisäksi ohjelmassa on käytetty asiantuntijoita valottamaan puitteita. Maaseudun kehittämistyössä tunnistetaan kehittämistarpeet ja nykytila, ja luodaan uusia mahdollisuuksia toimenpiteillä. Maailmanlaajuiset kehityksen suuntaviivat ja trendit tulee tunnistaa, ja niihin tukeutuen parannetaan vanhoja ja luodaan uusia vahvuuksia, joiden avulla tulevaisuutta muokataan haluttuun suuntaan. Lempäälän ja Vesilahden maaseudun kehittämisohjelma on kuntien yhteisen elimen, maaseudun kehittämisneuvottelukunnan työväline. Ohjelmassa on määritelty maaseutu, jota tavoitellaan kehittämistyön avulla: Pyritään sosiaalisesti, taloudellisesti ja ympäristöllisesti eheään ja kestävään maaseutuun, joka on säilyttänyt omaleimaisuutensa ja verkottunut kaikilla toiminnan sektoreilla. Koko ohjelman tavoitteita ja toimenpiteitä leimaavat maaseutumaisuus, ympäristövastuullisuus ja rauhallisuus, läheisyys ja omavaraisuus, yhteistyö ja yhteistoiminta sekä yhteisöllisyys. Maaseudun omavaraisuuteen ja elinkelpoisuuteen tähtäävässä kehittämisessä pyritään työtä, palveluja ja tuotteita sekä omille asukkaille että kaupunkiväestölle tarjoavaan maaseutuun. Tällöin ei päädytä tilanteeseen, jossa maaseutu olisi nukkumalähiö ja kaupunkien reservi. Keinot, joilla maaseudun tulevaisuus turvataan ja maaseutu pidetään elinvoimaisena, omaleimaisena ja houkuttelevana, ovat innovatiivisia ja osallistavia. Yhteistyön lisääminen kaikilla sektoreilla ja viihtyvyyteen tähtäävä maankäyttö ja suunnittelu takaavat miellyttävän asuinympäristön. Elintarviketuotannon vahvan yhteistyön myötä lähiruoka pystyy paitsi olemaan varteenotettava vaihtoehto paikallisille, myös saamaan jalansijaa koko maakunnassa. Uusiutuvan energian lisääminen tarjoaa alueella yrittämiselle erinomaisen pohjan mistä ponnistaa: Lempäälässä ja Vesilahdessa pyritään omavaraisuuteen, jossa käytetään pääosin oman alueen metsä- ja peltobiomassaa, tuulivoimaa, maalämpöä ja aurinkoenergiaa, ja hyödynnetään myös jätteet. Alueella on erikokoisia energiantuottajia; lämpöyrittäjyyden lisäksi ainakin suurimmat maatilat ovat energian suhteen omavaraisia ja palvelevat myös muita. Läheisyyteen ja rauhallisuuteen kuuluu kiinteästi hitaan matkailun verkosto, joka tarjoaa mahdollisuuden virkistäytyä luonnon helmassa pikaisesti, tai viipyä siellä pitempään nauttien paikallisista palveluista, kuten nykyaikaisten kestikievareiden tarjonnasta. Verkostoa hyödyntävät myös moninaiset, muun muassa Green Care -käsitteen mukaiset sosiaaliset palvelut. 4
6 OSA 1. TAUSTAA Lempäälän ja Vesilahden maaseudun kehittämisohjelma Lempäälä ja Vesilahti ovat kuntatyypiltään kaupungin läheistä maaseutua. Aluetyypiltään Lempäälän nauhataajama kuuluu taaja-asuttuun alueeseen (yli 500 asukasta taajamassa), mutta loput kunnasta on tämänkin määritelmän mukaan maaseutua. Vesilahdesta vain Kirkonkylä on taaja-asuttua aluetta. Ohjelman rajaus on tehty siten, että Vesilahden kunta kokonaisuudessaan ja Lempäälä pois lukien keskusta ja Sääksjärven tiiviimmin asuttu alue kuuluvat ohjelman piiriin. Aluerajaus on tehty siksi laveaksi, että muutoin taaja-asuttujen alueitten maaseutumaisia reuna-alueita ja laajalla toimivia kylä- ja omakotiyhdistyksiä jäisi ohjelman ulkopuolelle. Monet toimenpiteistä kohdentuvat kuitenkin lähinnä asemakaavan ulkopuolisiin alueisiin. Tekstissä alue-sana tarkoittaa edellä mainittua aluetta ja kyläyhdistyksistä puhuttaessa tarkoitetaan kaikkia kyläyhdistysten tavoin toimivia yhdistyksiä. 2. OHJELMAPROSESSI 2.1 MATKALLA YHTEISTYÖHÖN Lempäälässä toimi maaseudun kehittämislautakunta ja Vesilahdella maaseutulautakunta vuoteen 2008 asti. Lautakunnan tehtävänkuva Vesilahdessa oli lähinnä valtion säätämien päätösten vahvistaminen, mitkä asiat voidaan hoitaa myös viranomaislähtöisesti. Maaseutuasioissa kunnilla on ollut yhteistyötä jo pitkään yhteisen maaseututoimen muodossa. Maaseututoimen resurssit ovat kuitenkin viime aikoina riittäneet lähinnä viranomaistehtävien hoitamiseen, joten kehittämistyö on jäänyt vähälle. Kuntien taholta kehittämistehtävien hoitamiseen tarvittiinkin uudenlaisia, yhteisiä tapoja. Säästötoimet, Paras-hankkeen myötä tulevat yhteistyötarpeet sekä seudullinen yhteistyö jokaisella hallinnonalalla ovat osaltaan vaikuttaneet maaseudun kehittämisen yhdistämiseen. Lempäälän ja Vesilahden yhdistyksillä on ollut paljon yhteistyötä. Vesilahdessa Rämsöön kyläkerho ry:n kyläsihteerin työsarka laajentui vuonna 2004 myös muiden Vesilahden kylien yhdistysten avustamiseksi. Kyläverkko-hankkeen alkaessa 2008 toimintaa laajennettiin Lempäälän toimiviin yhdistyksiin, jotka halusivat kyläsihteerin apua ja kykyä hoitaa erilaisia hankkeita. Kyläsihteerin työhön kuuluvat hankkeiden ohella muun muassa yhdistysten ja kuntien välisenä linkkinä toimiminen ja yhdistysten koulutuksen järjestäminen. Yhteistyö kylien välillä on ollut sujuvaa, sillä eri kylillä yli kuntarajojen on yhtenevät kehitystarpeet ja toimivien käytäntöjen sekä kokemuksien jakaminen hyödyttää kaikkia osapuolia. päättivät vuoden 2008 alussa perustaa valmistelevan työryhmän selvittämään kuntien yhteistä toimielintä, joka voisi kehittää kuntien maaseutua. Työryhmä kokoontui ensimmäisen kerran vuoden 2008 maaliskuussa ja otti tavoitteekseen löytää hyvän tavan viedä kehittämistyötä eteenpäin. Vuoden lopussa työryhmä esitti Lempäälän ja Vesilahden maaseudun kehittämisohjelman toteuttamista. Valtuustokauden Lempäälän ja Vesilahden maaseudun kehittämisneuvottelukunnassa kuntien edustajina ovat Vesilahden kehittämispäällikkö Markku Männikkö sekä Lempäälän maaseutupäällikkö Timo Perälampi. Kehittämisneuvottelukunnasta ohjelman tekoa ohjaamaan valittiin työvaliokunta, johon kuuluivat puheenjohtaja Heikki Konsala ja Silja Kiehelä Lempäälästä, Pertti Uusi-Erkkilä ja Arto Uusitalo Vesilahdesta, sekä sihteeri Marjukka Lähdekorpi-Ojala Kyläverkko-hankkeen edustajana (kaikki jäsenet liitteessä 1). Neuvottelukunta valitsi Lempäälän ja Vesilahden yhteisen maaseudun kehittämisohjelman kokoajaksi MMM/Projektipäällikkö Eeva Ylisen Vesilahdesta. Ohjelman teossa ja kirjoittamisessa avustivat Agrologi (AMK) Jari Yli- Heikkilä, joka teki opinnäytetyönsä ohjelmaprosessin onnistumisesta, sekä agrologiopiskelija Mirjami Peltola, joka teki opinnäytetyönään nuorisokyselyn. Työvaliokunta kokoontui laadintatyön aikana 4 kertaa, ja kehittämisneuvottelukunta käsitteli maaseudun kehittämisohjelmaa 4 kertaa. 5
7 Ohjelmatyö käynnistyi työvaliokunnan kokouksella helmikuun lopussa. Ohjelmatyön tavoitteeksi asetettiin paitsi kunnan hallinnonalojen, myös asukkaiden ja kansalaistoimijoiden laaja osallistuminen ja sitouttaminen ohjelmaan ja sen tekemiseen. Tämä päätettiin toteuttaa teemaryhmätyöskentelyllä, johon saivat osallistua kaikki kuntalaiset. Maalis-huhtikuussa 2009 kokoontui neljä teemaryhmää: 1) Julkiset palvelut, 2) Maaseutuyrittäjyys ja työllisyys, 3) Yhteisöllisyys, yhdistystoiminta sekä virkistys ja vapaa-aika ja 4) Asuminen ja rakentaminen sekä maaseutumaisuus. Kaikkien teemaryhmien painopisteinä olivat nuoriso ja ympäristövastuullisuus. Teemaryhmien muut painopisteet ovat liitteessä 2. Kukin teemaryhmä kokoontui kahden viikon välein kolme kertaa, vuoroin Vesilahdessa ja Lempäälässä. Ensimmäisellä tapaamisella kartoitettiin ongelmia, toisella tehtiin nelikenttäanalyysi ja kolmannella ideoitiin ja visioitiin tulevaisuutta. Teemaryhmiin osallistui n. 60 asukasta, virkamiestä tai valtuutettua. Kaikissa teemaryhmissä nousivat esille samat suurimmat kysymykset ja hyvin pitkälti samat luonnehdinnat kuntien maaseutualueista, mikä osoitti selkeät suuntaviivat ohjelman tekemiselle. Ohjelman tekoaikaan Vesilahden kunta järjesti uusille asukkaille illan, jossa myös kehittämisohjelmasta kerrottiin. Samassa tilaisuudessa tehtiin uusille asukkaille kysely, jonka tulokset huomioitiin ohjelmatyössä. Tulokset olivat yhteneviä teemaryhmien aikaansaannosten kanssa. Nuorisoa haluttiin painottaa ohjelmassa. Nuorten mielipiteitä ja ajatuksia kartoitettiin lomakekyselyllä, jolloin saatiin mahdollisimman moni osallistumaan ohjelman tekemiseen. Lomakkeen kysymykset liittyivät teemaryhmien painopistealueisiin, ja kysely toteutettiin sekä Lempäälässä että Vesilahdessa luokkalaisille kouluaikaan. Vesilahdessa vastausprosentti oli 71 (kaikkiaan 171 oppilasta) ja Lempäälässä 55 (837 oppilasta). Lempäälän vastauksissa on mukana myös keskustassa ja Sääksjärvellä asuvia, vaikka alueet on ohjelmasta rajattu pois. Lempäälän osuus kaikista vastauksista on 79 prosenttia, mikä myötäilee myös oppilasmäärien suhteita. Nuorisokyselystä on tehty opinnäytetyö Nuoret muuttuvan maaseudun voimavaraksi. Elokuussa järjestettiin kaikille avoin Maaseutuseminaari, johon osallistui 35 kuntalaista. Tervetulotoivotuksen lausui maaseudun kehittämisneuvottelukunnan puheenjohtaja Heikki Konsala. Keskustelua alustivat maankäytön näkökulmasta aluearkkitehti Ilari Rasimus ja maaseututoimijan ja -yrittäjän näkökulmasta ympäristökirjailija ja pääministerin talouspoliittinen neuvonantaja Juha Kuisma. Projektin vetäjä esitteli ohjelman tilanteen. Keskusteluryhmissä jatkettiin teemaryhmien työtä miettimällä, millä keinoilla kehittämistä alueella vietäisiin eteenpäin. 2.2 TIEDOTUS JA SITOUTTAMINEN Ohjelman käynnistämisestä ja etenemisestä kerrottiin lehtiartikkelein Lempäälän-Vesilahden Sanomissa (6 kpl) ja Aamulehdessä sekä lehti-ilmoituksilla (L-VS), radiohaastattelulla ja aloitustilaisuudella Narvan monitoimitalossa. Sidosryhmille ja kunnan toimihenkilöille sekä valtuutetuille lähetettiin sähköpostitiedotteita. Lisäksi Lempäälän ja Vesilahden nettisivuilla tiedotettiin ohjelman etenemisestä. Ohjelmatyön kuluessa on käyty kyläilloissa kuulemassa, mitkä asiat kyläläisten arkipäivää askarruttavat. Näiden kyläiltojen kautta tavoitettiin n. 70 lempääläistä ja 170 vesilahtelaista. Kyläilloissa ei noussut muutamaa pientä poikkeusta lukuun ottamatta esiin sellaisia asioita, jotka eivät olisi teemaryhmissä tulleet ilmi. Kuntalaisten palautetta on otettu vastaan mm. Lempäälän internet-sivujen palautelinkin kautta, puhelimitse ja sähköpostitse. Sidosryhmille eli ohjelman toteuttajille kuten molempien kuntien kunnanhallituksille, yhdistyksille ja MTK:lle esiteltiin eri vaiheissa ohjelmatyön etenemistä. Luonnosvaiheessa ohjelmaa kommentoivat Lempäälän kunnan johtoryhmä, Vesilahden kunnanvaltuutetut ja johtoryhmä, Lempäälän Kestävän kehityksen toimintaryhmä ja Vammaisneuvosto, Kyläverkkohanke ja yhdistykset sekä MTK. 6
8 2.3 OHJELMAN TOTEUTTAJATAHOT Kunnan taholta tärkeimpiä toteuttajia ovat Lempäälän ja Vesilahden maaseudun kehittämisneuvottelukunta, Vesilahden kehittämispäällikkö ja kuntien eri hallinnonalat, sillä maaseudun kehittämisen toimenpiteet liittyvät monen toimialan toimintoihin. Keskeisessä asemassa ovat kaavoitus ja kuntien tekniset toimet. Ohjelman huomiointi on tärkeää rakennus- ja ympäristölautakunnan sekä teknisen lautakunnan päätöksissä. Myös erilaiset työryhmät ja neuvostot toteuttavat toimenpiteitä. Ohjelman toteutumisen kannalta on tärkeätä miettiä kunnan eri hallintokunnissa, miten hallintokuntien toimintatavat tukevat asuinalueiden, kylien yhdistysten ja yritysten omaehtoista kehittämistyötä ja millä aktiivisuudella hallintokunta toteuttaa itselleen kohdistettuja toimenpiteitä omassa toiminnassaan. (Lempäälän maaseudun kehittämisohjelma ) Lempäälässä ja Vesilahdessa kolmannen sektorin toiminta on hyvin vireää. Erilaiset, kunnissa toimivat yhdistykset, seurat ja yritykset tuottavat palveluita ja ovat tärkeitä hankkeiden ja toimenpiteiden toteuttajia. Tärkein yksittäinen toimija ja kehittämistä eteenpäin vievä taho on kyläsihteeri. Tulevaisuudessa kolmannen sektorin rooli kehittämisessä ja yhteistyö kunnan kanssa korostuu entisestään. Lempäälän omatoimirahan ja Vesilahden avustusten ja korottomien lainojen lisäksi kunnan ja kolmannen sektorin väliset sopimukset ovat oiva väylä kehittämisen eteenpäin viemisessä. Kehittämistyön toteuttamisessa ovat mukana edelleen toimintaryhmätyön vetäjänä Kantri ry, maakunnalliset kylätoimijatahot (Pirkan Kylät ry ja kyläasiamiehet) ja Tampereen seutukunnan maaseutustrategian toteuttajat. (Lempäälän maaseudun kehittämisohjelma ) 3. LEMPÄÄLÄN JA VESILAHDEN ESITTELY 3.1 SIJAINTI Lempäälä ja Vesilahti kuuluvat Pirkanmaan maakuntaan ja Tampereen seutukuntaan. Sijainti Tampereen läheisyydessä takaa hyvät kulkuyhteydet. Helsinkiin matkaa kertyy Lempäälästä 162 kilometriä ja Vesilahdesta vähän enemmän. Lempäälä on Tampereen eteläinen naapurikunta, jonka keskustasta on Tampereelle matkaa 23 kilometriä. Muita Lempäälän naapurikuntia ovat Vesilahti, Akaa, Kangasala, Pirkkala ja Valkeakoski. Lempäälä sijaitsee hyvien yhteyksien varrella; Tampere Helsinki ja Tampere Turku -valtatiet sekä Tampere Helsinki -rautatie halkaisevat kunnan. Vesilahti sijaitsee Tampereelta katsoen Pyhäjärven eteläpuolella Lempäälän länsinaapurina. Muita Vesilahden naapurikuntia ovat Akaa, Kylmäkoski, Nokia, Pirkkala, Sastamala ja Urjala. Lempäälään on matkaa 10 kilometriä, ja valtatie 3:lle (Tampere Helsinki) matkaa on 15 kilometriä. Tampere-Pirkkalan lentoasema on lähellä, vain 30 kilometrin päässä. 3.2 SUOMEN ENSIMMÄISIÄ ASUTTUJA SEUTUJA Lempäälä on ikivanha pitäjä, jonka alueella on tavattu kivikauteen asti ulottuvia asutuksen merkkejä. Merkittävimpiin löytöihin kuuluu Aimalasta vuonna 1935 löydetty veneen muotoinen vasarakirves. Päivääniemen rautakautinen kalmisto on Suomen suurimpia. Kuokkalankosken rannalla sijaitseva tiheään asuttu Kuokkalan kylä on kautta aikojen ollut jopa koko maakunnan keskeisiä liikenne- ja kauppapaikkoja. Kylän läpi kulkeva ikivanha Hiidentie on ollut tärkeä yhdysside Turusta ja Akaan seudulta pohjoiseen suuntautuneelle liikenteelle. Kuljussa sijaitsevan muinaislinna Pirunlinna on peräisin noin 800 jkr. Pirunlinna kuuluu muinaiseen linnavuoriketjuun ja siellä puolustauduttiin mm luvulla Novgoridilaisia hyökkääjiä vastaan. Sen laella sijaitsee 2-3 metriä pitkä ja leveä Pirunkirkoksi tai Pirunpesäksi kutsuttu kallioluola, josta on löydetty kivikaudelta peräisin olevia piikivisiä nuolenkärkiä. Vesilahdessa matkailureitti Klaus Kurjen tien merkittävänä ja harvinaisena piirteenä on se, että moniin kohteisiin ja alueisiin liittyvät tarinat ja perimätiedot juontavat rautakaudelta asti ja ovat 7
9 yhdistettävissä myös arkeologiseen esineistöön. Esihistoriallisista keskuskohdista vakiintuivat myöhempien aikojen tärkeiksi asutusaloiksi Hinsala, Laukko, Narva, Suomela, Mantere ja Vesaniemi. Vesilahdella kivikautista esineistöä on löytynyt vain Mantereesta, mutta rikkaita rautakautisia muinaismuistoalueita ovat mm. Karholannokka ja Hiidennokka. Kirmukarmunmäkeen kätkeytyy paljon suomalaista historiaa. Mäellä sijainneeseen polttokalmistoon on haudattu varsin pitkällä ajalla 500-luvulta ehkä aina historialliselle ajalle. Suomela on Elinan surman Suomen kuuluisimman kansanballadin Elinan kotipaikka, jossa on asuttu jo rautakaudella luvun lopulla alueelta löytyi viikinkiaikaista esineistöä, jollaisia ei muualla Suomessa ole tavattu. Suomen kuuluisin kartano Laukko, sijaitsee Hinsalassa. Laukon mahtavin omistaja Klaus Kurki tunnettiin Ylisen Satakunnan tuomarina 1400-luvun loppupuolella. Runon Elinan surma taltioi Laukon kartanossa opettajana ollut Elias Lönnrot ja se julkaistiin Kantelettaressa vuonna Runo kertoo keskiaikaisen tragedian Vesilahden Laukon kartanosta, ja sen uskotaan kertovan todellisista tapahtumista. Nykyään Laukko tunnetaan Keski-Euroopassakin menestyneistä ravihevosistaan ja kartano avautui ryhmämatkailijoille vuonna Davidin kapina oli talonpoikaiskapina, jonka liikehdintä levisi Vesilahden ja Lempäälän pitäjiin vuosina Talonpoika, jonka mukaan kapina on nimetty, oli todennäköisesti talonpoikaisjohtaja vauraasta talosta Vesilahden pitäjän Aniasta (nykyisin Pirkkalaa). Talollisten olosuhteet olivat käyneet entistä heikommiksi, ja Ylä-Satakunnan talonpojat valitsivat kapinassa johtajakseen Davidin. Mittavan kapinan sovittelu tapahtui Lempäälän Kuokkalassa tammikuussa Sitoumusasiakirjassa 76 talonpoikaa kuuden pitäjän alueelta allekirjoittivat asiakirjan, joka on Suomen historiassa ainutlaatuinen. Kristinusko on tullut Lempäälän ja Vesilahden seudulle todennäköisesti 1200-luvulla. ovat aikoinaan muodostaneet yhteisen Vesilahden kirkkopitäjän, jonka kirkko sijaitsi nykyisen Lempäälän puolella Aimalassa. Tilanne ei tyydyttänyt asukkaita, ja tapahtumasta kertoo kansantaru 1400-luvulta. Tarun mukaan Aimalan kirkko poltettiin ja Tarikan talon Birgitta-piian onnistui pelastaa palavasta kirkosta muutamia pyhimyksenkuvia. Palon jälkeen seurakunta päätettiin jakaa kahtia. Uuden kirkon paikan määrääminen jätettiin vanhan kirkon palosta pelastuneiden pyhimyskuvien tehtäväksi, ja kuvat asetettiin lautoille. Pietarin ja Paavalin kuvat ajautuivat sopivaan paikkaan Vesaniemeen ja vesilahtelaiset hyväksyivät sen kirkon paikaksi. Ensimmäinen kirkko vihittiin käyttöön 1422 ja nykyinen Vesilahden kirkko on rakennettu luvun alussa. Lempääläiset eivät hyväksyneet lauttansa ensimmäistä rantautumispaikkaa, vaan vasta kun karahtivat Telkäntaipaleeseen, rakennettiin Pyhän Birgitan kirkko sinne. Kirkon valmistumisvuodeksi on arvioitu Kivisen kirkon paikalla on todennäköisesti aiemmin jo sijainnut puukirkko. 3.3 YLEISKUVA KUNNISTA Lempäälän kuntakeskus sijaitsee saarella, Lempäälän kanava yhdistää Vanajaveden ja Pyhäjärven. Nauhataajama mahdollistaa asumisen palvelujen läheisyydessä kuitenkin luonnon ollessa lähellä. Lempäälän kauniissa maisemissa, metsissä, joiden lomasta siintää järvinäkymiä, kulkee myös tunnettu Birgitan polku. Se valittiin vuoden 2006 retkikohteeksi monipuolisuutensa vuoksi. Polku on nimetty Euroopan suojeluspyhimyksen, Pyhän Birgitan mukaan. Lempäälässä on asukkaita n (2009) ja vapaa-ajanasukkaita on 8 % vakituisista asukkaista. Lempäälä on kooltaan 306,92 km², josta vettä on 37,48 km². Lempäälässä maankäytön suunnittelussa tavoitteena on korkeatasoiset asuin- ja yritysalueet, joissa kestävä kehitys on huomioonotettu. Kaavoituksen keinoin pyritään eheyttämään yhdyskuntarakennetta ja kehittämään keskustoja, ja erilaiset selvitykset tukevat kaavoitusta. Viimeisin Lempäälässä tehty ohjelma on vuonna 2006 valmistunut kulttuuriympäristöohjelma. Yhteistyössä Tampereen kaupungin kanssa Lempäälän kunta suunnittelee Vuoreksen aluetta kuntien rajalle. Yhteistyö saattaa päätyä Vuoreksen myymiseen Tampereelle. Seuraavat asemakaavoituksen laadinnat käynnistyvät vuoden 2009 loppuun mennessä: Kulju, Moisionjoentie pientaloasutus; Kulju, Mesikämmenentie pientaloalueen täydentäminen; Kulju, Kolun alue pientaloalue ja Vuores, kerrostaloja yleiskaavan periaatteiden mukaisesti. Yleiskaavoituksen 8
10 puolella vireillä olevia hankkeita ovat mm. Kuivaspään osayleiskaava, joka mahdollistaa lisärakentamisen. Kaavoitus laaditaan kyläsuunnitelman pohjalta. Lempäälä Vesilahti Kunnan pinta-ala 306,92 km² 353,94 km² vesipinta-ala 37,48 km² 52,98 km² Väkiluku (lokakuu 2009) kasvua ed. vuoteen 2,50 % 4 % vuotiaat (2008) nuoret, ennuste vuodelle vapaa-ajan asukkaat (2008) n (8 %) n (65 %) Taajama-aste (2007) 89 % 57,4 % asukkaita taajamassa asukkaita haja-asutusalueilla Taulukko 1. Pinta-ala- ja väestötietoja kunnista (Lähteet: Aluetietopankki, Pirkanmaan liitto). Vesilahden maisemia hallitsee nimensä mukaisesti vesi. Erityisesti pohjoisosan maisemat muistuttavat saaristoa laajoine järvenselkineen ja pitkine niemineen. Luonnonpiirteitä hallitsevat loivasti kumpuilevat viljelymaisemat. Maaperältään rehevässä Laukonhaassa sijaitsee suurehko ja Suomen oloissa harvinainen pähkinäpensasmetsikkö, joka on jäänne 2500 vuoden takaa. Vesilahden alkuperäinen keskusta on poikkeuksellisen aitona säilynyt kirkonraitti, jonka historia ulottuu ainakin keskiajalle. Uudistuspaineista huolimatta rakentaminen on pyritty ohjaamaan kauemmas kirkonseudusta ja miljöö onkin pysynyt idyllisenä. Asuntoalueet Pyhäjärven rannalla on pyritty rakentamaan siten, että niissä on riittävästi maaseutumaista väljyyttä ja vehreyttä. Koko Vesilahden pohjoisosa, eli Kirkonkylän, Narvan, Hinsalan, ja Palho-Vakkalan välinen seutu vesialueineen kuuluu valtakunnallisesti merkittävään maisema-alueeseen. Vesilahti on vahvasti muuttovoittoinen kunta. Suomen kunnista Vesilahdella kasvu oli toiseksi nopeinta vuonna 2008 asukaslukuun suhteutettuna. Vesilahden asukasluku on 4332 (lokakuussa 2009), ja vapaa-ajan asukkaita kunnassa on yli 2200 eli noin 65 % vakituisesta asutuksesta. Vesilahden kokonaispinta-ala on 353,94 km² ja vesipinta-ala 52,98 km². Vesilahden kunnan kaavoituksen tavoitteena on järjestää alueiden käyttö ja rakentaminen siten, että luodaan edellytykset viihtyisälle ympäristölle. Yleiskaavoituksen osalta Kirkonkylän osayleiskaavan muutos ja laajennus tuli voimaan Vireillä olevan Ämmänhaudanmäen alueen asemakaavaehdotuksessa on määritetty 55 pientalotonttia, joista jokainen rajoittuu virkistysalueeseen. Narvan kaakkoisen alueen vireillä olevan asemakaavan tarkoituksena on myös kaavoittaa pientalotontteja ja virkistysaluetta voimassa olevan osayleiskaavan mukaisesti. Kaava-hanke on valtuuston hyväksyttävänä vuoden 2009 loppupuolella. Vireillä olevia asemakaavoituksia on myös Ylämäen asemakaavan laajennus ja lähivuosina kaavoitetaan alue Kehron tiehaaran tietämillä. 3.4 ELINKEINOT Lempäälän työpaikkajakaumassa jalostus- ja palvelutyöpaikat sijoittuvat pääosin nauhataajamaan. Palvelutyöpaikkojen jälkeen jalostus on suurin työllistäjä (Taulukko 2). Työpaikkajakauma on lähes Pirkanmaan jakauman mukainen. Työpaikkoja Lempäälässä on noin viisi tuhatta. Lempäälästä asioidaan eniten Tampereella (65 %) ja omassa kunnassa (30 %). Oman kunnan asukkaiden lisäksi Lempäälän palveluja käyttävät vesilahtelaiset ja vapaa-ajan asukkaat. 9
11 Palvelutason säilymistä edistävät väestölliset edellytykset, hyvät linja-autoyhteydet sekä jalostusja palvelutyöpaikkojen sijoittuminen liikenneverkoston tuntumaan. Lempäälän elinkeinopoliittinen visio suuntaa vuoteen Lempäälä toteuttaa aktiivista, tehokasta ja persoonallista elinkeinopolitiikkaa yhdessä lempääläläisten yritysten ja seudullisten, valtakunnallisten ja kansainvälisten yhteistyökumppaneiden kanssa. Elinkeinopolitiikka on ennakkoluulotonta ja talouden suuret muutokset aistivaa. Lähtökohtana on aina yritysten toimintaedellytysten parantaminen, kuntalaisten työllisyyden ja sosiaalisen turvallisuuden lisääminen sekä kuntatalouden perustan vahvistaminen ja sitä kautta kuntalaisten palveluiden turvaaminen. Lempäälä Vesilahti Työvoima (2009) työttömyysaste syyskuu 2009 (2008) 9,4 % (5,8 %) 8,9 % (5,3 %) työpaikkaomavaraisuus (2006) 65,7 % 46,8 % huoltosuhde (2007) 1,13 1,33 Työpaikkaomavaraisuus 64,1 % 46,8 % Tampereella työssäkäyvien osuus työllisistä 48,5 % 37,2 % Työlliset (2007) alkutuotanto 1,9 % 9,6 % jalostus 31,2 % 27,4 % palvelut 65,8 % 61,9 % tuntematon 1,1 % 1,1% Taulukko 2. Työ- ja elinkeinojakaumat (Lähteet: te-keskus.fi, kunnat.fi: Aluetietopankki) Vesilahti puolestaan on yksi Pirkanmaan maa- ja metsätalousvaltaisimpia kuntia, ja siellä maatalous on selvästi merkittävämmässä asemassa kuin Lempäälässä (Taulukko 3.). Vesilahdella työpaikkoja on runsas 700 ja sielläkin palvelualat ovat suurimpia työllistäjiä. Työpaikkaomavaraisuusaste on melko alhainen verrattuna muihin Tampereen seutukunnan kuntiin. Vesilahdelta asioidaan ensisijaisesti Tampereella (48 %), josta haetaan maakunnalliset ja valtakunnalliset palvelut. Kaupunkitasoiset palvelut haetaan Lempäälästä (23 %) ja omissa keskuksissa asioinneista suoritetaan noin 20 %. Vapaa-ajan asukkaat kasvattavat asukasmäärää 65 prosentilla, mikä lisää palveluiden käyttöä huomattavasti etenkin kesäisin. Päätuotantosuunta Lempäälä Vesilahti lypsykarjatalous 17 (12,4 %) 27 (15,7 %) muu nautakarjatalous 7 (5 %) 9 (5,2 %) hevostalous 11 (8,1 %) 1 (0,6 %) viljanviljely 72 (52,6 %) 114 (66,3 %) erikoiskasvintuotanto 3 (2,2 %) 4 (2,3 %) muu kasvintuotanto 23 (16,8 %) 15 (8,7 %) muu tuotanto 4 (2,9 %) 2 (1,2 %) Yhteensä Taulukko 3. Maatalouden tuotantosuunnat. Tuotantosuunnalla tarkoitetaan maatilan pääasiallista, eli taloudellisesti merkittävintä tuotantosuuntaa (Lähde: 10
12 Vesilahden kunnan elinkeinostrategiana on elinkeinoelämän ja yrittäjyyden edistäminen sekä seudulliseen työpolitiikkaan osallistuminen. Päämäärinä ovat yritystoimintaa tukeva elinkeinopolitiikka, vetovoimainen, yritysystävällinen kunta, elinkeinoelämän seutukunnallinen verkottuminen sekä kustannustehokkaat palvelut ja työssä motivoitunut ja osaava henkilökunta. 3.5 NUORISO Lempäälässä vuotiaita on ja Vesilahdessa 524 (12/2008). Väestöennusteen mukaan ikäryhmä kasvaa siten, että vuonna 2020 Lempäälässä on 3238 ja Vesilahdessa 815 tämän ikäistä lasta ja nuorta (Taulukko 1.). Lempäälän koulujen tilatarveselvityksen mukaan vuosiluokkien esi 9 oppilaita on vuonna 2015 noin 3100, mikä edellyttää niin koulutilojen rakentamista kuin opetushenkilöstön määrän lisäämistä. Tällä hetkellä Lempäälässä on kahdeksan vuosiluokkien esi 6 koulua, joista Lempoisten koulun yhteydessä erityisopetusta harjaantumisopetuksen opetussuunnitelman mukaan kaikille peruskoulun luokille. Sääksjärven koulussa ovat luokat esi 9 ja Hakkarissa luokat 7 9 (10) ja lukio. Vesilahdessa on neljä koulua esi 6 -luokille ja Kirkonkylässä on lisäksi luokat 7 9. Lempäälässä nuorten vaikutuskanavana on nuorisovaltuusto. Nuorisotiloja on varsinaisesti viisi: Snadi (remontissa), Nuorisokahvila Enter, Kuljun nuorisokahvila, Sääksjärven nuorisotalo ja Säijän monitoimitalo. Tilat on suunnattu pääasiassa yläkouluikäisille ja sitä vanhemmille ja ne tarjoavat harrastustoimintaa joko ohjattuna tai omatoimisesti, ja ajoittain järjestetään retkiä, tapahtumia ja te toja. Lapsi- ja nuorisopoliittinen ohjelma on hyväksytty viimeksi vuonna 2007 ja vuosina toimi nuorten osallisuushanke. Vesilahden nuorilla on tiloja ja mahdollisuuksia ohjattuun ja itseohjautuvaan harrastustoimintaan, joita mm. kunta, urheilu- ja nuorisoseurat, 4H-yhdistys, seurakunta, yläasteen oppilaskunta järjestävät. Oppilaskunnan vahvuutena on kansainvälisyys. Lisäksi kunnan alueella saa käsityösekä musiikkitaiteen perusopetusta. Osa nuorista osallistuu päivittäin useihin aktiviteetteihin, osa yhteen ja osa ei löydä sopivaa tai innostu mistään, tai ei pitkien etäisyyksien vuoksi pääse mukaan. Kunnan lastensuojeluohjelma on tehty vuosille , ja liikunta- ja nuorisotyön strategian laatiminen on käynnistetty. Yleishyödylliset yhdistykset pyrkivät koordinoimaan nuorisotoimintojaan ja ohjaajasaatavuutta kaksivuotisen Yhteisöturvaa nuorisolle -hankkeen avulla. 3.6 KYLÄT Lempäälän kylät: Ahtiala on noin 60 asukkaan taajama valtatie 9 (Tampere Turku) itäpuolella, 4 kilometrin päässä Lempäälän keskustasta. Kyläalueen runsas loma-asutus nostaa asukasmäärää huomattavasti kesäisin. Kylä on vanha, yhtenäinen ja harvinaisen hyvin säilynyt kokonaisuus. Maisema-alue muodostuu laajasta peltomaisemasta, jolle jylhän taustan muodostaa Rassanvuori. Tiivis rakennuskanta sijaitsee metsän ja peltoalueen reunavyöhykkeellä. Kylässä sijaitsee Pirkanmaan paras lintujärvi, Ahtialanjärvi. Ahtialanjärven kiertäminen on suosittu ulkoilureitti. Ranta-alueelle on talkoovoimin rakennettu uimaranta ja laituri. Järvellä järjestetään talvisin kuutamohiihdot ja kesäisin juhannusjuhlat. Vanha maitolaituri on kylän tärkein kokoontumispaikka, jossa keskustellaan kylän asioista joka lauantai. Kylässä toimii aktiivinen kyläyhdistys. Palveluna on ainoastaan kirjastoauto, johtuen keskustan läheisyydestä. Tampereelle on matkaa 25 km. Kyläsuunnitelma on tehty 2009, ja erityisenä tavoitteena on hyvä ympäristön ja maiseman hoito Hervannanmaan alue on Hervantajärven, Koipijärven, Merunjärven sekä Iso ja Pikku Virolaisten muodostama järvialue. Alueella asuu muutamia satoja ihmisiä. Hervannanmaata symboloi nimitys liito-oravan ja metsälehmuksen kylä; uhanalaisen liito-oravan biotooppeja ja luonnonvaraisia metsälehmuksia esiintyy alueella. Nykyinen luonnon moni-ilmeisyys ja eläimille soveltuva elinympäristö halutaan säilyttää. Alueelta on 7 km Tampereelle ja 14 km Lempäälään, joihin asiointi suuntautuu. Hervanta-Seura ry on kotiseutuyhdistys, jonka tavoitteena on elinympäristön 11
13 säilyttäminen ja asukkaiden olemassa olevien oikeuksien puolustaminen. Yhdistys on toiminut yli 30 vuotta. Hervanta-Seura ry ja Anniston kyläyhdistys toimivat samalla alueella ja yhteistyössä mm. Vuorekseen liittyvissä asioissa. Hervannanmaan löytäneet kesäasukkaat piristävät hiljentynyttä kylää, jonka elämä on muuttumassa Vuoreksen rakentamisen myötä. Ympäristöministeriö on vahvistanut Vuoreksen osayleiskaavan vuonna 2005, Lempäälän valtuuston hyväksymä yleiskaava on vuodelta 1981 ja rantaosayleiskaava vuodelta Anniston alueelle on asemakaava vireillä. Maaseutumainen ja rauhallinen Kelho sijaitsee Lempäälän eteläisellä alueella, vesistöjen läheisyydessä. Asukkaita on noin 270. Kylässä on koulu, jonka yhteydessä toimii päivähoito. Koulu on tärkeä elinvoimaisuuden säilyttäjänä, kokoontumisien keskuspaikkana sekä tapahtumien järjestämispaikkana. Moottoritien varressa sijaitseva huoltoasema Pirkanhovi on kylän maamerkki, joka tarjoaa myös kauppapalveluita. Alueella on paljon maatalouden liitännäiselinkeinoja; urakointi- ja lomamökkiyrityksiä sekä luontoyritys. Alueen erikoisuutena on vanha kartanomiljöö, jonka muodostavat Sotavallan, Innilän ja Kelhon kartanot. Sotavallan harju on upea näköalapaikka. Kelhon koulupiirin kylätoimikunnan tehtävänä on toimia kylän palveluiden säilymisen ja kylässä viihtymisen lisäämiseksi. Kelhosta on matkaa Lempäälän keskustaan alle 10 km, Valkeakoskelle noin 20 km ja Tampereelle 25 km. Kelhossa on voimassa osayleiskaava ja harjuosayleiskaava vuodelta Kuivaspään alueella asuu noin 250 kylään juurtunutta ihmistä. Marjamäen yritysalueen rakentumisesta ja kasvavista liikennemääristä huolimatta asukkaat haluavat säilyttää maaseutumaisen asuinympäristön ja turvallisuuden. Tästä syystä yritystilojen toivotaan keskittyvän Marjamäen alueelle ja muihin osiin toivotaan hillittyä uudisrakentamista. Yritysalueen veturina toimii liikekaupunki Ideapark. Palvelut ja harrastukset suuntautuvat lisäksi keskustaan ja Kuljuun. Asutus on sijoittunut nauhamaisesti kyläteiden varrelle. Kyläyhteisö on rakentunut viidestä pienestä kylästä, eikä alueella ole koulua ym. vastaavaa, joka kokoaisi kyläläiset yhteen. Alue on näin ollen monimuotoinen ja haasteellinen. Tiet ovat kylän maisemassa näkyvä ja voimakkaasti rakennetta muokkaava tekijä. Kuivaspää sijaitsee noin 6 km Lempäälän keskustasta ja noin 20 km päässä Tampereelta ja Valkeakoskelta. Kuivaspään ja ympäristön kyläyhdistyksen toiminnan lähtökohtana on halu vaikuttaa oman alueen tulevaisuuteen. Kylän ainoa oma vapaaajantoimintaan liittyvä yhdistys on Sarvikkaan metsästysseura. Kyläsuunnitelma on päivitetty Kylän maankäyttösuunnitelma on valmistunut vuonna 2003 ja alueelle on perustettu vesihuolto-osuuskunta vuonna Yhteisenä kehittämiskohteena on kylän talkootöinä toteutettava maisemanhoito. Kulju on noin 3000 asukkaan nopeasti kasvava asuinalue Lempäälän nauhataajamassa. Alueella on uutta ja vanhaa asutusta, maaseutumaista ympäristöä sekä niitty- ja järvimaisemia sekä Pirunlinna. Kuljussa on monipuoliset palvelut, koulu ja sen pihassa tekonurmikenttä, erilaisia päivähoitomahdollisuuksia, kirjasto, kauppakeskus ja koulukeskuksen yhteydessä uusi seurakuntatalo Majakka sekä ravintola Jokiranta. Kuljun alueen palveluita hyödyntävät myös naapurikylien asukkaat ja Kuljun "navetassa" käydään myös naapurikunnista. Uintimahdollisuudet ovat hyvät Rantalan uimarannalla, Ruotasjärvellä, jossa on myös sauna. Talvella Rantalan avantouinti mahdollisuutta käyttävät myös muutkin lempääläläiset. Kuljun kyläyhdistys ry:n tavoitteena on ns. tutkatalon liikuntapuiston rakentaminen. Lisäksi kylällä toimii mm. Kuljun Työväenyhdistys ry. Liikenneyhteydet ovat hyvät niin julkisilla kulkuneuvoilla kuin omalla autollakin. Myös pyörätiet ovat kunnossa. Tampereelle on 16 km ja Lempäälän keskustaan noin 9 km. Lastusten kylä sijaitsee Lempäälän itäosassa. Luonnonkauniissa maaseutumaisemissa asuu noin 350 asukasta. Maisema on pienipiirteistä ja loivasti kumpuilevaa. Harva asutus on asettunut järvilaaksoon pieniksi kyläkulmiksi. Maiseman omaleimaisia helmiä ovat Lastusten kartanomiljöö, maisemapuut, puronvarret, kylänraitit ja säilyneet vanhat rakennukset. Kylässä toimii koulu ja päivähoito sekä monenlaista yritystoimintaa, kuten saha, koneistamo, kauppapuutarha, puutarhamullan tuottaja, huoltoasema, kaksi autokorjaamoa ja maatilojen suoramyyntiä. Lastusissa toimivat Rukoushuoneyhdistys, Tervajärven kuivatusyhdistys ja vanhempainyhdistys. Lastunen sijaitsee Lempäälän keskustasta ja Valkeakoskelta 10 km päässä ja Tampereelle on 12
14 matkaa 25 km. Kyläsuunnitelma ja kyläkaava on tehty Alueen tiestön turvallisuutta tulee parantaa. Eteläisessä Lempäälässä 9-tien varrella sijaitsee Mattila, jossa asukkaita on noin 350. Mattila on maalaismaisemaa koostuen metsistä, hoidetuista pelloista ja vesistöistä. Pyhällönvuori on alueen maamerkki, retkeily- ja virkistyskohde, jonka laelle on talkootyönä rakennettu Pyhällön näköala- ja lintutorni eli Mattila-torni. Kylässä on useita kauniita ja ilmeikkäitä pihapiirejä. Rakennuksista vanhimpia on 1774 valmistunut ns. Tipan aitta. Hulaudessa on vanhoja jugend-vaikutteisia huviloita ja samalta aikakaudelta VR:n tyyppipiirustusten mukaiset ratavartijan mökit. Mattilan historiallinen erikoisuus on Rikalan kanava, jota aloitettiin 1700-luvun lopulla kaivaa, mutta se jäi kesken. Vuoden 1918 kansalaissodassa asemasotaa käytiin Mattilan alueella lähes viisi viikkoa. Keskustaan on matkaa 5 km ja Tampereelle alle 30 km. Kylässä on toimiva koulu ja linjaautovuorot ajavat useasti päivässä keskustaan. Kylässä on saatavilla mökkimajoitusta sekä erilaisia rakennus- ja urakointipalveluita. Alueella on myös ympäristökylä, jossa harmaat vedet ohjataan keskitetysti suodatusalueelle ja osalla asukkaista on yhteisiä kaivoja. Ansiokas luonnonja ympäristönsuojelutyö palkittiin Ympäristöpalkinnolla vuonna Aktiivinen kyläyhdistystoiminta on palkittu Heimoliiton kunniamaininnoilla vuosina 1993 ja Toinen kylää kokoava yhdistys on Mattilan Nuorisoseura ry, joka järjestää kulttuuri- ja harrastustoimintaa. Mattilan maisemanhoitosuunnitelma on vuodelta Kyläsuunnitelma on vuodelta Mattilan kylän liikuntatoimintaa pyritään monipuolisesti kehittämään. Nurmi on 5 km päässä Lempäälän keskustasta ja noin 450 asukkaan kasvava kyläyhteisö, jossa ominaista on rantojen läheisyys. Pääasiassa palvelut ovat keskittyneet keskustaan, mutta kylässä on koulu ja sen yhteydessä toimiva päiväkoti. Pienimuotista teollisuutta kylällä on paljon. Yrittäjistä kylältä löytyy majoitus-, puutarha-, noutotila-, pitopalvelu-, liikenne- sekä sahayrittäjiä. Toukokuun lopusta syyskuun alkuun joka perjantai tanssitaan Nurmen lavalla perinteiset lavatanssit. Kylässä on myös Pertti Suomelan vuonna 1994 perustama arboretum Tyttöjen kartano. Nurmen ja Säijän kylien välillä on pirkanmaalaisten kuntien yhteinen Mäyriän virkistysalue, jonka kehittämistyö on aloitettu. Nurmen kyläyhdistys ry on tehnyt paljon työtä maankäytön suunnittelun ja tieverkon kehittämisen puolesta. Kylätoimikunta toimii aktiivisesti yhteistyössä vanhempainyhdistyksen ja Rukoushuoneyhdistyksen kanssa. Kyläsuunnitelma ja kyläkaava ovat vuodelta Säijä on Lempäälän maatalousvaltaisin kylä, jossa asukkaita on noin 400. Pirkkalan lentokentälle on vain viiden minuutin matka, Lempäälän keskustaan 14 km ja Tampereelle 22 km. Vesistöjen läheisyydestä johtuen alueella on runsaasti loma-asutusta, joka lisää kesäisin asukasmäärää huomattavasti. Maltillisesti kasvavassa kylässä on ainoastaan omakotiasutusta. Maisemaa hallitsevat loivasti kumpuilevat peltoaukeat, havupuuvaltaiset metsät sekä harva rakennuskanta. Vesi näyttäytyy monessa muodossa; pikkujärvet, joki, ojat, purot ja suuri reittivesistö Pyhäjärvi. Palveluista kylällä on koulu ja tarpeen mukaan perhepäivähoito. Kylän monitoimitalo on tärkeä kokoontumis- ja juhlapaikka, jossa järjestetään myös harrastustoimintaa. Typynranta on yleinen uimaranta, jonka yhteydessä on pukukopit, kuivakäymälät, grillikatos ja venesatama. Kesäisin järjestetään uimakoulu ja kyläyhdistyksen tapahtumia. Toinen yleinen venesatama on Käenojanrannassa. Säijän kyläyhdistys ry on toiminut jo vuodesta 1981 alueen kokonaisvaltaisen kehittämisen ja viihtyvyyden parantamiseksi. Kyläsuunnitelma on tehty vuonna 2002 ja kyläkaava Monitoimitalon toiminnan kehittämistä pyritään jatkamaan. Vesilahden kylät: Kirkonkylä on luonnonläheinen ja monipuolinen Vesilahden itäosassa Pyhäjärven rannalla sijaitseva Vesilahden keskustaajama. Kirkonkylä on voimakkaasti kasvava, noin 1790 asukkaan keskittymä, josta löytyvät peruspalvelut, terveyskeskus, ala- ja yläaste sekä useita eri alojen pienyrityksiä. Kirkonkylä on laaja alue, ja maisemassa siintää Pyhäjärvi ja peltoaukeat sekä useat uudet asuntoalueet. Kirkonmäeltä löytyy idyllisen kirkonraitin lisäksi restauroitu Vesilahden kirkko. Kirmukarmu ja Ämmänhaudanmäki ovat historiallisesti merkittäviä paikkoja. Kirkonkylässä toimivat aktiivisesti mm. VPK, MLL ja Vesilahden Visa, joiden toiminta ulottuu koko kuntaan. Kirmukarmun mäellä sijaitsevan seurantalon omistaa Vesilahden nuorisoseura. Matkaa Lempäälän keskustaan 13
15 on 9 km ja Tampereelle noin 35 km. Kirkonkylään ja sen läheisyyteen kaavoitetaan tontteja nopeaan tahtiin. Koskenkylä on noin 680 asukkaan kylä, joka rajoittuu Lempäälään ja Akaaseen. Kylän keskus sijaitsee Mantereentien ja Koskenkyläntien varrella. Kylän läpi virtaa Koskenjoki, jossa voi soutaa, meloa ja kalastaa. Kylän raitti on osa perinnemaisemaa. Palveluita kylässä ovat ala-aste ja päiväkoti sekä Koskenvoima-kylätalossa kahvila-kioski ja parturi-kampaamo. Aktiiviset kyläläiset ovat talkoilla saaneet aikaan kevyenliikenteenväylän yhdessä kunnan ja tielaitoksen kanssa. Kylässä toimivat Ylämäen kyläkerho ja nuorisoseura, joka omistaa seurantalon. Vuonna 2005 on tehty Koskenkylän maankäyttösuunnitelma Kylä kyllä! -hankkeessa ja kyläsuunnitelma Vesilahden kyläsihteerihankkeessa. Koskenkylä on myös mukana ympäristöministeriön Kyläkaavoituksen kehittämishankkeessa. Kehittämiskohteena on aktiivinen yhteistoiminta kunnan kanssa sekä omakotirakentaminen ja liikennejärjestelyihin liittyvät asiat. Krääkkiö on metsien ympäröimä, upeat maisemat ja runsaasti järviä omaava kylä. Kylä sijaitsee Vesilahden lounaisosassa, rajanaapureina Urjala ja Sastamala. Kylässä on noin 230 asukasta, siellä toimii Krääkkiön kyläyhdistys ja Erämaan metsästysyhdistys. Kylän yhteinen kokoontumispaikka on PVY:n eli Pienviljelijäyhdistyksen talo. Kyläläisten kokoontumistilana ja tapahtumien pitopaikkana toimii myös vuonna 2005 lakkautettu kyläkoulu. Kylästä löytyy tontteja sekä kunnalta että yksityisiltä maanomistajilta. Kyläsuunnitelma on päivitetty vuosiksi Kylät yhdessä -hankkeessa. Yhteisenä kehittämiskohteena kylässä on monipuolinen kerhotoiminta. Vesilahden maantieteellisessä keskipisteessä sijaitsee Narva, noin 700 asukkaan voimakkaasti kasvava kylä. Kylä on sijoittunut Pyhäjärven Alhonselän rannoille ja Narvanjoen tuntumaan. Idyllisessä, kumpuilevassa maisemassa vuorottelevat pellot ja kuusimetsät. Historiallisesti merkittävä kohde Karholannokan lisäksi on kylän kupeessa sijaitseva Hurskasvuoren kallioalue. Perimätiedon mukaan Hurskasvuori on ikivanha helavalkeiden polttopaikka, jossa on ensimmäisen maailmansodan aikaisia linnoitteita. Kylällä aktiivisesti toimivia yhdistyksiä ovat mm. Narvan kyläyhdistys ry, perinteikäs "Tähti" nuorisoseura ja Länsi-Vesilahden Urheilijat. Nuorisoseura on tapahtumapaikaksi Seurojentalon lisäksi rakentanut Iskelmälavan ja kahvilarakennuksen Markkinakentälle Kotiseutumuseon läheisyyteen. Markkinakentällä pidetään vuosittain perinnepäivä ja joka viides vuosi nelipäiväiset Narvan markkinat, jotka juontavat juurensa 1700-luvulle. Ala-asteen, terveysaseman, VPK:n, kahden päiväkodin, päivittäistavarakaupan, apteekin, rauta- maatalouskaupan ja kyläkirkon lisäksi Narvasta löytyy useita pienyrityksiä. Narva toimiikin koko Länsi-Vesilahden, eli noin 1500 asukkaan asiointipaikkana monipuolisen tarjontansa ja keskeisen sijaintinsa ansiosta. Kyläsuunnitelma kylälle on tehty vuonna Kylään on hiljattain perustettu kaksi vesihuolto-osuuskuntaa. Alueen asukkaiden tärkein tavoite on terveysaseman säilyminen kylässä. Hinsala sijoitetaan usein Narvan yhteyteen, koska omaa kylätoimintaa ei ole ja asiointi kohdistuu Narvaan. Hinsalan liepeillä on asukkaita n. 150 tietämillä. Onkemäki sijoittuu Akaan rajalle ja siellä asuu noin 300 asukasta hajalleen ripoteltuna pitkin teiden varsia ja metsän syrjiä. Omaleimaisia Onkemäen ympäristössä ovat vesistöt ja Linnavuori, jota tiettävästi on käytetty pako- ja hälytyslinnana. Vuorta ympäröivät jyrkät kallion seinämät ja sen länsipuolella on suoalue Linnalammi. Onkemäen halki virtaa pitkä joki aina Arajärvestä Mantereenjärveen. Onkemäen järvi on rikas lintujärvi ja Natura-aluetta. Väkimäärä kaksinkertaistuu kesäisin kesäasukkaiden ansiosta. Kylän keskuksena toimii koulu ja sen läheisyydessä oleva tanssipaikka monitoimisuuli, joka on kunnostettu EU-hankkeena. Onkemäen kyläsuunnitelma on tehty 2006 Kylät yhdessä -hankkeessa. Järvien kunnossapito on eräs alueen kehittämiskohde. Palho ja Vakkala sijoittuvat Pyhäjärven rantoja myötäilevän Vakkalantien varteen, Vesilahden ja Nokian rajalle. Mutkitteleva kylätie rantamaisemineen ja idyllisine maalaistaloineen on huomattavan kaunis, ja kyläläiset pitävät ympäristöstään hyvää huolta. Vakituisia asukkaita on noin 50, joista osa on nokialaisia. Alue on tunnettu erittäin vilkkaana loma-asutusalueena ja kesällä asukasmäärä vähintäänkin viisinkertaistuu. Kyläalueiden rannoilla ja saarissa on jo lähes 14
16 sata kesäasuntoa. Kylätoiminnasta vastaa Palhon maamiesseura, joka järjestää asukkaille aktiivista kylätoimintaa. Perinteiset kesäjuhlat vietetään vuosittain Palhon kodalla, joka on talkoilla rakennettu kaunis ja suosittu kokoontumispaikka. Muita toimivia yhdistyksiä ovat Vakkalan seudun metsästysyhdistys ry ja Palhon eräveikot ry. Kyläsuunnitelma on tehty vuonna 2007 Kylät yhdessä -hankkeessa. Teiden kunnon parantamista pidetään alueella tärkeänä, ja parantaminen on syytä tehdä maisemaa kunnioittaen. Riehu on pieni, n. 50 asukkaan kylä Vesilahden kunnan eteläosassa Urjalan vastaisella rajalla. Reheväkasvuiset metsät ja monet pikkujärvet ovat hyviä riista- ja kalastusseutuja. Riehusta itään mentäessä Ison Arajärven takana on Natura-alue Kirveslammi. Lammi on jo sammaloitunut, mutta alueen ydinosa on hienoa vanhaa kuusimetsää sekä kuusivaltaista suota, jossa viihtyvät useat harvinaiset lintulajit. Kirveslammi kuuluu ennestään valtakunnalliseen vanhojen metsien suojeluohjelmaan. Kylän itäosassa sijaitsee Mustalammi, joka on Vesilahden seurakunnan omistama viihtyisä leiripaikka. Pääasiallisena elinkeinona alueella on ollut maa- ja karjatalous, nykyään näiden ohelle ovat nousseet mm. taide-, käsi- ja kotiteollisuus. Riehun kylä kuuluu Onkemäen kanssa samaan koulupiiriin. Riehun kyläkerho järjestää erilaisia tapahtumia ja ehostaa kyläkuvaa. Rämsöö on noin 240 asukkaan kylä Vesilahden luoteisosassa, ja lähin asioimissuunta kylältä onkin usein Nokialle ja Sastamalaan. Kylän keskipisteenä on kaunis ja kalaisa Suonojärvi. Kylässä on ollut aktiivista kylätoimintaa yli 30 vuotta ja kylä on valittu Valtakunnan Vuoden Kyläksi vuonna Entisellä Ahtialan koululla toimii ryhmäperhepäivähoito ja viereisellä uimarannalla Rämsöön kesäteatteri. Kyläkerho on vuokrannut teatterirannan kunnalta ja kyläläiset ovat rakentaneet rannasta hienon kokonaisuuden, jossa on uimaranta, kirkkovene ja -vaja, laituri, rantapaviljonki ja kesäteatteri katsomoineen. Moottorimusiikkifestivaaleilla esiintyvät kansainvälistä mainetta saaneet suomalaiset huippumuusikot ja Rämsöön kowat koneet. Kowan Teknolokian Päivät piti lopettaa liian suuren kävijämäärän vuoksi. Kenties Suomen ensimmäinen ympäristösuunnitelma on vuodelta 1987 ja kyläsuunnitelma päivitettiin viimeksi 2007, jolloin valmistui myös uusi kyläkaava. Jatkuvana kehittämiskohteena alueella on kylän verkkosivut. Rämsöön kyläkerho osallistaa kyläläisiä mm. kylätiedotteen ja kuukausikokousten avulla. Kylällä on vankka hankekokemus ja se hallinnoi kuntien yhteistä Kyläverkkohanketta (katso kappale 2.1.). Kylässä toimii myös 1932 aloittanut Rämsöön Urheilijat, joka omistaa Rämsöön Seurantalon. 15
17 OSA 2. MAASEUDUN KEHITTÄMISEN TOIMINTAYMPÄRISTÖ 4. OHJELMAT, TRENDIT JA MUUTOSTEKIJÄT EU:ssa tehtävät strategiset linjaukset sekä kansalliset, seudulliset ja kuntien omat ohjelmat ja strategiat on huomioitava maaseudun kehittämisessä. Näitä on esitelty seuraavassa kappaleessa. Kehittämistyössä tärkeää on ennakointi, joka tarkoittaa maailman laajuisten trendien ja muutostekijöiden huomiointia ja tulevaisuuden visiointia niiden perusteella. Tämän hetkisiä nousevia trendejä ja muutostekijöitä ovat mm. ilmastonmuutoksen torjuminen ja ympäristövastuu, paikallisuus, rauhallisuuden tavoittelu ja väestörakenteen muutos. Näiden huomiointi on välttämätöntä palveluiden järjestämisessä, maankäytön suunnittelussa ja elinkeinojen luomisessa. Kappaleisiin on valittu ne uusimmat muutostekijät ja trendit, joilla tällä hetkellä on eniten vaikutusta ja mahdollisuuksia maaseudun kehittämiseksi. Tulevaa kehitystä on kuitenkin vaikea ennakoida pidemmällä aikavälillä, joten muutosvalmiuden on säilyttävä ja kehityksen linjojen oikeellisuutta on tarkkailtava. 4.1 OHJAAVAT OHJELMAT Lempäälä-strategiassa on kunnan toiminta-ajatus seuraava: Lempäälä on hyvän asumisen ja monipuolisten palvelujen kunta, jossa maaseutu ja kaupunki kohtaavat. Kunnan vetovoiman takaa sen sijainti Suomen nopeimmin kehittyvällä alueella Helsinki Tampere moottoritien ja radan varrella. Lempäälä toimii vastuullisesti kuntalaisten, yritysten ja seutukunnan parhaaksi. Lempäälä arvostaa ympäristöä, asukkaiden aktiivisuutta ja palveluhenkistä, osaavaa henkilöstöä. Visiossa Lempäälää luonnehditaan seuraavasti: Lempäälä luovaa, joustavaa palvelua ja monenlaisia (monia) mahdollisuuksia tarjoava ihmisen kokoinen kunta. Strategiassa tähdätään peruspalveluiden turvaamiseen, perheiden ja lähiyhteisöjen merkityksen korostamiseen, palvelujen toimivuuteen, esteettömyyteen ja asiakaslähtöisyyteen sekä kuntalaisten vaikutusmahdollisuuksien ja osallistumisen parantamiseen. Kunnan tasapainoinen kehittäminen on vesilahtelaisten omissa käsissä. Vesilahden talousarviossa esitetty kunnan toiminta-ajatus on seuraava: Vesilahden kunta on Tampereen seutukuntaan kuuluva maaseutumainen, viihtyisä ja turvallinen asuinkunta, joka arvostaa nykyajan hengessä perinteitä ja kulttuuria. Kunta tarjoaa asukkailleen arjen sujumista edistävät peruspalvelut. Strategiset painopistealueet ja kehittämisen suunta on linjattu seuraavasti: Itsenäistä ja turvallista Vesilahtea kehitetään siten, että kunnan väkiluku kasvaa n. 2,0 % vuodessa. Strategiset painopistealueet ovat: - tasapainoinen ja hallittu kasvu - laadukkaat peruspalvelut - viihtyisän ja turvallisen asuinympäristön säilyttäminen mm. tasokkailla maankäytöllisillä toimenpiteillä - vakaa ja hallittu kuntatalous - elinkeinorakenteen kehittäminen - tuloksellinen seutuyhteistyö - aktiivinen henkilöstöpolitiikka - monipuolinen ja eheyttävä maanhankinta Vesilahtelaisten elinoloja ja palveluja kehitetään laajalla yhteistyöllä niin kunnan sisällä kuin kunnasta ulospäin. Seutukunnallinen yhteistyö entisestään monipuolistuu ja syvenee, ulottuen yhä enemmän peruspalveluihin. Kunnan perusilme säilytetään maaseutumaisena, luonnonläheisenä ja vetovoimaisena. Kokonaisvaltainen ja tasapuolinen kehittäminen perustuu kolmen kaavoitetun taajaman ja niitä sopivasti täydentävien kylien kehittämiseen. Tämä tapahtuu kestävän kehityksen periaatteita noudattaen. Tulevaisuudessa kuntakehityskuvan mukaisesti Kirkonkylä, Koskenkylä ja Narva kasvavat tiiviimmin kiinni toisiinsa. 16
18 Lempäälän kunnan kestävän kehityksen toimintaohjelmalla pyritään elinympäristön jatkuvaan parantamiseen. Kestävän kehityksen edellytyksenä on taloudellisesti, sosiaalisesti ja ekologisesti tasapainoinen kehitys. Ohjelman tavoitteita ovat seuraavat: Puhdas luonto Hyvä ympäristö Vastuulliset kuluttajat vähemmän jätteitä Viihtyisä ympäristö Aktiivinen osallistuminen elinympäristön kehittämiseen Ympäristöasioiden huomiointi maatalouden ja yritysten toiminnassa Luonnon monimuotoisuuden lisääminen Energian säästö Monipuolinen ympäristönhoito: ympäristöasioiden huomiointi opetustyössä Hyvä huolenpito kaikista kansalaisryhmistä Vesilahden kunnan Kestävän kehityksen toimintaohjelman mukaan sosiaalisen, ekologisen ja taloudellisen kestävyyden tasapuolinen huomioiminen parantaa asuinympäristön tilaa ja asukkaiden elämänlaatua. Yhteisenä tavoitteena on turvata kunnassa hyvät elämisen edellytykset. Toimintaohjelman toteuttamiseksi tarvitaan asukkaiden, yhteisöjen, järjestöjen, yritysten sekä kunnan oman hallinnon yhteisiä toimia. Maatalousalueiden luonnon monimuotoisuuden ja kosteikkojen yleissuunnitelma valmistui Vesilahdessa Tuonenojan, Toivolanojan ja Narvajoen valuma-alueille vuonna Yleissuunnitelma tehtiin vuoden 2009 aikana Hulauden vesialueelle, joka käsittää Heinälahden, Koskenjoen, Hulausjärven ja Mantereenjärven valuma-alueet Lempäälässä, Vesilahdessa ja Akaassa. Lisäksi Vesilahdessa on tehty maaseutumaisten alueiden kartoitus Pro Agrian toimesta. Tavoitteena on kehittää ja lisätä maaseutumaisten alueiden hoitoa ja arvostusta käytännön kokemusten kautta. Projektin tarkoituksena on lisätä kiinnostusta ympäristöyrittäjyyteen. Hankkeiden rahoituksen suhteen tärkeässä asemassa on Tampereen seutukunnan toimintaryhmä Kantri ry, joka toteuttaa Leader-toimintaa osana Manner-Suomen maaseudun kehittämisohjelmaa. Kantrin Ykkösmaaseudun kehittämissuunnitelma vuosille sisältää teeman Asukkaan maaseutu. Kehittämistyötä tehdään kolmen painopisteen avulla: Ympäristövastuinen asuminen, Yhteisöllisyys, paikalliskulttuuri ja nuoriso sekä Aktiviteettipalveluita ja paikallistuotteita lähimaaseudulta. Kantrin kehittämissuunnitelmalla pyritään saavuttamaan kolme tavoitetta: 1) Ympäristö voi aiempaa paremmin ja mahdollisimman suuri osa maaseutumaisemasta säilyy maaseutumaisena kasvupaineista ja muutoksista huolimatta. 2) Alueen sosiaaliset verkostot vahvistuvat, yhteisöllisyys lisääntyy ja arjen turvaverkot vahvistuvat. Nuorten rooli kehittämistoiminnassa kasvaa. 3) Tampereen ympäristön suuria paikallismarkkinoita hyödynnetään raaka-aineiden ja muiden resurssien jalostamisessa yritysmäisesti ja sosiaalisesti kestävällä tavalla. Tampereen kaupunkiseudun rakennemallin suunnittelussa keskitytään alueidenkäytön päälinjoihin. Tampereen kaupunkiseudun imagoa ja omaleimaisuutta vahvistetaan tuomalla voimakkaasti esiin alueen laatutekijöitä ja vahvuuksia. Rakennemalli vaikuttaa Lempäälän ja Vesilahden alueiden tuleviin suunnitelmiin ja kehittämiseen. Tavoitekokonaisuudet ovat: 1. Väestön kasvuun varaudutaan, 2. Yhdyskuntarakennetta tiivistetään, 3. Keskustoja kehitetään, 4. Asuntotuotannon monipuolisuutta lisätään, 5. Elinkeinoelämän kasvua tuetaan, 6. Liikkumisen tapoja uudistetaan ja 7. Palvelujen saatavuutta yli kuntarajojen parannetaan. Tampereen kaupunkiseudun strategiassa on määritelty visio alueen kehitykselle vuoteen Kaupunkiseutu kehittää vetovoimaansa kilpailukykyisenä uutta luovan osaamisen, kulttuurin ja yrityselämän kansainvälisenä kasvukeskuksena, vahvistaa rakennettaan monimuotoisen asumisen ja työssäkäynnin alueena, jossa eläminen on turvallista ja liikkuminen helppoa, sekä uudistaa asukkaiden arjen sujumista helpottavia palveluja. Pirkanmaan maakuntaohjelman vision mukaan Pirkanmaa tunnetaan luovana, uudistumiskykyisenä ja vetovoimaisena kasvumaakuntana, jossa arvostetaan monikulttuurisuutta. 17
19 Manner-Suomen maaseudun kehittämisohjelman Pirkanmaan alueohjelman painopistealueilla muun muassa turvataan maataloustuotannon jatkuvuus, edistetään monipuolisen yritystoiminnan laajentamista ja syntymistä maaseudulle, avataan uusia mahdollisuuksia bioenergian käytön lisäämisestä, koulutetaan osaajia maaseudun elinkeinoihin ja kehittämistoimiin, edistetään ympäristömyönteistä asumista, vahvistetaan maiseman ja ympäristön hoidolla maaseudun vetovoimaa ja lisätään kylätoiminnalla yhteisöllisyyttä. Maaseutupolitiikan yhteistyöryhmän maaseutupoliittisen ohjelman lisäksi YTR:n asettama maaseutuasumisen teemaryhmä on laatinut kehittämisohjelman Asuinmaaseutu Ohjelma sisältää toimenpiteitä, joihin lukeutuvat mm. kylien kaavoituksen ja kyläsuunnittelun kehittäminen, kyläympäristöjen kunnostaminen, kevyen liikenteen turvallisuuden parantaminen, haja-asutusalueiden vesihuollon kehittäminen ja kyläkoulut. Kuntaliiton maaseutustrategian tavoite on, että maaseudulla on mahdollisuuksia hyvään elämänlaatuun, asumiseen ja yrittämiseen. Maaseudun erityisolosuhteet huomioidaan niin EU:ssa, valtakunnallisessa, maakunnallisessa kuin kunnallisessa päätöksenteossa. 4.2 MAASEUTUMAISUUDEN HUOMIOIMINEN KEHITTÄMISESSÄ Maaseudulla tarkoitetaan alueita, jotka eivät ole kaupunkia eivätkä asumatonta erämaata. Kylä ja haja-asutus ovat maaseudun tyypillisiä asutusmuotoja. Maaseudun määritelmää ei ole tarkasti rajattu, sillä sen sanotaan riippuvan maasta, ajasta ja yhteiskunnan sektorista. Yleisesti historiassa maaseutu määriteltiin hyvin laveasti joksikin muuksi kuin kaupungiksi, taustalla vaikuttavaksi asiaksi. Maaseutupolitiikassa maaseutu jaetaan kaupungin läheiseen maaseutuun, eli alueeseen, joka on kaupungin vuorovaikutusalueella, ydinmaaseutuun ja harvaan asuttuun maaseutuun. Maaseutumaisuuden määrittely Maaseudun olemassaoloarvo ja yleinen arvostaminen ovat viime aikoina lisääntyneet ihmisten rauhoittumistarpeen kasvun myötä. Maaseudun väheksyminen on osaltaan johtunut siitä, että maaseutumaisuutta ei ole määritelty eikä siten arvotettu. Tässä ohjelmassa otettiin tavoitteeksi määritellä maaseutumaisuus jo ohjelmaa tehtäessä, jotta sen arvot ja merkitys voitaisiin ottaa täysipainoisesti huomioon toteutuksessa. Teemaryhmissä (osallistujat n. 30 ikävuodesta ylöspäin) ja nuorisokyselyn vastauksissa maaseutu määriteltiin samoin tavoin. Tämä todistanee sitä, että tämän hetkinen maaseutumaisuus on kuntalaisten mielissä yhtenevästi määritelty. Maaseutumaisuuteen kuuluvat luonnon rauha, vihreys ja idyllisyys sekä kulttuurimaisemat. Maaseudun muoto on pitkälti seurausta maataloustoiminnasta eikä sitä voi keinotekoisesti ylläpitää; viljellyt pellot ja laiduntavat eläimet, erityisesti lehmät, kuuluvat maaseudulle ja pitävät maiseman avoinna. Kulttuurimaisemaan olennaisena osana kuuluvat vanhat rakennukset sekä perinteiset, toimivat tilakeskukset maataloineen ja piharakennuksineen. Maaseudun asutusrakenne koostuu kylistä ja haja-asutuksesta. Kylien rakenteessa näkyy historia, sillä perinteisesti talot on rakennettu joutomaalle ja maisemaan sopivasti. Maaseutuasutukseen kuuluu maiseman väljyys; liian tiheään rakennetut talot antavat vaikutelman lähiästä. Kaikkea rakentamista koskee rakennusten moninaisuus ja monipuolisuus. Maaseudulle eivät kuulu yli kolmekerroksiset rakennukset kuivureita lukuun ottamatta ja yhdenmukaiset, rivissä olevat asuinrakennukset, vaan monimuotoiset talot ja piharakennukset maaston muotoihin sopivilla rakennuspaikoilla. Ihmisten toiminnan kautta määriteltynä maaseutua kuvaa yhteisöllisyys, jossa ihmiset tuntevat toisiaan ja heillä paljon yhteistyötä ja sukulaissuhteita. Maaseutu määritellään pitkälti myös virkistyksen kannalta. Maaseudulta löytyy sieni- ja marjametsiä ja siellä voi liikkua luonnossa ja kalastaa. Ympäristön puhtaus, uimakelpoiset järvet ja roskaton elinympäristö ovat läheisessä yhteydessä luontoarvojen kanssa, joita maaseudulla ovat luonnon elvyttävyys ja eheyttävyys sekä psyykkinen ja fyysinen hyvinvointi. 18
20 Maatalous vaikuttaa maaseutuun monella tavalla Maaseutumaisema ja luonnon monimuotoisuus ovat muotoutuneet pitkän ajan kuluessa maatalouden harjoittamisen seurauksena. Maatalouden merkittävin tehtävä on ravinnon tuottaminen kansakunnalle, mutta samalla maataloudella on monia muita, koko yhteiskuntaan kohdistuvia vaikutuksia. Tämän monivaikutteisuuden vuoksi maatalouden merkitystä maaseudulle tulee tarkastella monelta kannalta. (Jouko Konsala) Maaseutu on muuttunut paljon viimeisen sadan vuoden aikana ja ilman erityisiä toimia tulee jatkossakin muuttumaan elinkeinorakenteen muutoksen ja muuttoliikkeen myötä. Maataloustuotannon tehostumisen ja rakennemuutoksen seurauksena viljelyaukeiden pienipiirteiset yksityiskohdat, luonnonniityt ja -laitumet ovat vähentyneet, joten jäljellä olevista perinnebiotoopeista tulisi pitää huolta. Maatalouden harjoittaminen tuottaa edelleen julkishyödykkeitä, kuten maisemaa, luonnon monimuotoisuutta ja metsien virkistyskäyttöä, sekä edistää maaseudun elinvoimaisuutta. Maataloustuotannon kannattavuus ja tuotannon jatkuminen on ratkaisevaa, jotta saamme jatkossakin nauttia tutuista maaseudun näkymistä. (Jouko Konsala) Maatalouden positiivisia vaikutuksia lisäävät luomutuotanto ja ympäristötuen ehdot, jotka edesauttavat maaseudun säilymistä mm. huolehtimalla luonnon monimuotoisuudesta sekä maaseutumaisemasta. Ympäristöpsykologinen tieto maaseudun kehittämiseen Ympäristöpsykologiassa on tutkittu sekä luonto- että kaupunkiympäristön vaikutusta ihmisen terveyteen ja hyvinvoinnin kokemiseen. Yleisesti ottaen miellyttäviksi koettujen ympäristöjen ominaisuuksia löytyy maaseudulta. Luontoympäristön vaikutukset ihmisen terveyteen ovat positiivisempia kuin kaupunkiympäristön, sillä luontoympäristö vähentää stressioireita ja nopeuttaa toipumista. Viheralueiden läheisyys asuinalueilla parantaa ihmisten koettua terveydentilaa ja vähentää kuolleisuutta. Jo pelkkä luontomaiseman näkeminen alentaa verenpainetta, normalisoi pulssin, vähentää jännittyneisyyttä ja kohentaa mielialaa. Tutkimusten mukaan luontokokemukset lievittävät lapsen ylivilkkauden oireita. Metsä tarjoaa monipuolisen ympäristön kehon hallinnan ja motoriikan kehittämiseen, millä on todettu olevan yhteys lapsen kognitiiviseen ja sosioemotionaaliseen kehitykseen. Ihmiset kaipaavat asuinalueittensa viheralueisiin enemmän rauhaa, hiljaisuutta, tilantuntua, metsäntuntua, vapautta, luonnon eläimiä, aistikokemuksia ja esteettisyyttä. Ihmiset haluaisivat myös asuinalueittensa lähellä marjastaa ja sienestää. Näitä mahdollisuuksia ei tarjoa kaupunkiluonto, niitä haetaan maaseudulta. (Kirsi Salonen) 4.3 TRENDIT JA MUUTOSTEKIJÄT SEKÄ NIIDEN LUOMAT MAHDOLLISUUDET MAASEUDULLA ILMASTONMUUTOKSEN HILLINTÄ JA KUNTIEN VASTUU Ilmastonmuutos ja muut ympäristöasiat ovat niin suuri haaste tulevaisuudessa, että kuntien täytyy ottaa ne huomioon kaikessa toiminnassaan (Toimintaympäristöanalyysi Lempäälän kunta). Ilmastonmuutoksen torjunta ja siihen sopeutuminen tulevat halvemmaksi kuin ilmastonmuutoksen jälkien korjaaminen. Eurooppa-neuvoston päätöksen mukaisesti EU:n jäsenmaat vähentävät kasvihuonepäästöjään vuoteen 2020 mennessä 20 % vuoden 1990 tasosta, ja 30 % mikäli myös muut maat vähentävät päästöjään. Vuoteen 2050 mennessä vähennysvelvoite Suomella on % vuoden 1990 tasosta. Valtioneuvoston päätös pitkän aikavälin ilmasto- ja energiastrategiasta linjaa politiikkaa vuoteen 2020 asti ja esittää konkreettisia toimenpiteitä, joilla Suomi saavuttaa EU:n tavoitteet. Lokakuussa 2009 valtioneuvostossa hyväksytty ilmasto- ja energiapoliittinen tulevaisuusselonteko tukee ja täydentää strategiaa, ja visiona on vähäpäästöinen Suomi vuonna